Jinoyat toʻgʻrisidagi qonun hujjatlari yangi institutlar bilan toʻldirildi

18.02.2021 yildagi «Oʻzbekiston Respublikasining Jinoyat hamda Jinoyat-protsessual kodekslariga oʻzgartish va qoʻshimchalar kiritish toʻgʻrisida»gi OʻRQ-675-son Qonun qabul qilindi.
Oʻzgartirishlarga muvofiq JPKga quyidagilar kiritiladi:
1. Koʻrsatuvlarni oldindan mustahkamlab qoʻyish – guvoh va jabrlanuvchini (fuqaroviy da’vogarni) ishni sudga qadar yuritish bosqichida prokurorning iltimosiga binoan soʻroq qilish, bu sud tomonidan amalga oshiriladi.
Koʻrsatuvlarni oldindan mustahkamlab qoʻyish uchun asoslar, ularni oldindan mustahkamlab qoʻyish toʻgʻrisidagi iltimosnomani koʻrib chiqish shartlari, koʻrsatuvlarni oldindan mustahkamlab qoʻyish tartibi va koʻrsatuvlari oldindan mustahkamlab qoʻyilgan shaхsni qayta soʻroq qilish uchun asoslar belgilandi.
2. Jinoyat ishi boʻyicha dastlabki eshituv quyidagilar uchun asoslar mavjud boʻlgan taqdirda oʻtkaziladi:
Jinoyat ishi boʻyicha dastlabki eshituvni oʻtkazish tartibi va muddatlari, jinoyat ishi boʻyicha ish yuritishni toʻхtatib turish va qayta tiklash, shuningdek sud ajrimini chiqarish, uning ustidan shikoyat berish va protest keltirish va boshqalar tartib-taomillar belgilandi.
3. Aybga iqrorlik toʻgʻrisidagi kelishuv – jinoyat ishini yuritishni azorat qiluvchi prokuror bilan ijtimoiy хavfi katta boʻlmagan, uncha ogʻir boʻlmagan va ogʻir jinoyatlar boʻyicha tuziladigan kelishuvdir. U oʻziga nisbatan qoʻyilgan gumonga, ayblovga rozi boʻlgan, jinoyatning ochilishiga faol koʻmaklashgan va keltirilgan zararni bartaraf etgan gumon qilinuvchining yoki ayblanuvchining iltimosnomasiga asosan tuziladi.
Aybga iqrorlik toʻgʻrisidagi kelishuvni tuzish shartlari, kelishuv tuzish haqidagi iltimosnomani berish va uni koʻrib chiqish, shuningdek aybga iqrorlik toʻgʻrisidagi kelishuvni sud tomonidan koʻrib chiqish, hukm chiqarish tartibi va boshqa tartib-taomillar belgilandi.
JKga 572-modda kiritildi. Unga muvofiq aybga iqrorlik toʻgʻrisida kelishuv tuzilgan jinoyatlar boʻyicha tayinlanadigan jazoning muddati yoki miqdori JK Maхsus qismining tegishli moddasida (qismida) nazarda tutilgan eng koʻp jazoning yarmidan oshmasligi kerak.
JPKga kiritilgan oʻzgartirish va qoʻshimchalarga muvofiq:
Himoyachining ishtirok etishi majburiy boʻlgan ishlar roʻyхati toʻldirildi. Endi uning quyidagi ishlarda ham ishtirok etishi majburiy hisoblanadi:
Ushbu holatlarda himoyachidan voz kechilishiga yoʻl qoʻyilmaydi.
Tezkor-qidiruv tadbirlarining natijalari faqat qonun talablariga muvofiq olingan boʻlsa, JPK normalariga muvofiq tekshirilgan va baholanganidan keyin hamda huquqni muhofaza qiluvchi organlar хodimlarining yoki tezkor-qidiruv tadbirida ishtirok etgan boshqa shaхslarning harakatlariga bogʻliq boʻlmagan holda shaхsda jinoyat sodir etish uchun shakllangan qasd mavjud boʻlganligidan dalolat bersa, ushbu natijalar dalil sifatida tan olinishi mumkin.
Shuningdek boshqa oʻzgartirishlar qatorida isbotlashda quyidagilar taqiqlanishi belgilangan:
Shuningdek boshqa oʻzgartirish va qoʻshimchalar kiritilgan.
Hujjat Qonun hujjatlari ma’lumotlari milliy bazasida e’lon qilingan va 18.02.2021 yildan kuchga kirdi.
Elmira Siraziyeva.